Kadri Roshi

Kadri Roshi (Ballsh, 4 janar 1924 - Tiranë, 6 shkurt 2007) ka qenë një aktor shqiptar.

 Biografia 
Lindi më 4 janar 1924 në Ballsh të Mallakastrës, i biri i Maksut dhe Sabrie Roshit, me prejardhje nga Libohova. E ëma i vdiq kur ishte 2 vjeç dhe më pas kur ishte 12 vjeç i vdiq edhe i ati. 

Përfundoi studimet e larta në Zagreb të Kroacisë. Ai, e filloi karrierën e tij si supler, pastaj si aktor në Teatrin Popullor në moshën 21-vjeçare duke qenë një ndër krijuesit e këtij teatri. Që nga ajo kohë dhe deri sot ai numëron rreth 180 role në skenë teatri dhe 36 ne kinematografi, të cilat përbëjnë një jetë të madhe artistike, ku ndërthuren vështirësitë e një jete prej jetimi, çiraku, portieri kinemaje dhe deri tek aktori origjinal me portretin e njeriut të fisëm. Në krah ka pasur gjatë gjithë kohës aktorët e brezit të tij Drita Pelingu, Violeta Manushi, Tinka Kurti, Reshat Arbana, Marika Kallamata, etj.

 Legjenda e skenës 
Nga shumëkush është konsideruar si legjenda e skenës dhe ekranit shqiptar. Ai ka qënë një aktor brilant dhe me një talent të lindur. Në vitin 1995 është nderuar me Çmimin e Karrierës në Festivalin e Filmit Artistik, në vitin 1997 me Çmimin e Madh të Nderit. Ai është "Nderi i Kombit" nga viti 1999. Emri i Kadri Roshit është një kolos për filmin dhe teatrin shqiptar, ku ai la figura të spikatura që nuk do të harrohen kurrë.

 Filmografia 

 Kolonel Bunker (1998)
 Kaskadori shqiptar (1998) 
 Mirupafshim (1997) 
 Ali Pash Tepelena (1997) dokumentar, por i pazbuluar, shfaqet ne 28 shkurt 2009, 12 vite pas vdekjes
 Tingujt e harresës (1996)
 Plumbi prej  plasteline (1995)
 Mikres mèrès - Ditët e shkurtra (1995) 
 Një ditë nga një jetë (1994) 
 Dhelpra dhe rrushte, Ezopi (teatër)
 Vdekja e burrit (1991) 
 Fletë të bardha (1990) 
 Misioni përtej detit (1988), Miço postieri
 Pesha e kohës (1988), Kryetari 
 Rikonstruksioni (1988), Profesori
 Kur ndahesh nga shokët (1986), Islami
 Rrethimi i vogël (1986), Zenun Boriga
 Dasma e shtyrë (1984), Groshi
 Fejesa e Blertës (1984), Uani
 Apasionata (1983), Demosten Raufi
 Era e ngrohtë e thellësive (1982), Brigadier Rakipi 
 Dëshmorët e monumenteve (1980), Jani
 Partizani i vogël Velo (1980), Bariu
 Ballë për ballë (1979), Belul Gjenomadhi
 Këshilltarët (1979), Kryetari i Këshillit 
 Liri a vdekje (1979), Xha Hyseni
 Gjeneral gramafoni (1978), Parandili 
 Njeriu me top (1977), Plaku Mere
 Shëmbja e idhujve (1977), Cubi
 Zemrat që nuk plaken (1977), Mësuesi në pension
 Fije që priten (1976), Marko Rovina
 Lulekuqet mbi mure (1976), Kujdestari
 Përballimi (1976) Neziri, kulaku
 Tokë e përgjakur (1976), Xha Arifi, mullixhiu
 Kur zbardhi një ditë (1971)
 Malet me blerim mbuluar (1971), Safa Ymeri
 I teti ne bronz (1970), Ademi
 Furtuna (1959), Oficeri italian
 Tana (1958), Lefteri

 Lidhje të jashtme 

 Referime 

Kategoria:Biografi shqiptare
Kategoria:Aktorë shqiptarë
Kategoria:Aktorë
Kategoria:Lindje 1924
Kategoria:Vdekje 2007